VENDIM
Nr. 308, datë 24.5.2023

PËR DISA SHTESA DHE NDRYSHIME NË VENDIMIN NR. 490, DATË 22.7.2014, TË KËSHILLIT TË MINISTRAVE, “PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I SEGMENTIT RRUGOR ‘BY PASS, PLEPA–KAVAJË–RROGOZHINË (LOTI 7, RRUGËT DYTËSORE)’”

Në mbështetje të nenit 100 të Kushtetutës dhe të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e zëvendëskryeministrit dhe ministër i Infrastrukturës dhe Energjisë, Këshilli i Ministrave

VENDOSI:

[bookmark: _Hlk110427491]I. Në vendimin nr. 490, datë 22.7.2014, të Këshillit të Ministrave, bëhen këto shtesa dhe ndryshime:
[bookmark: _Hlk110427535]1. Në pikën 3, vlera “...173 753 243 (njëqind e shtatëdhjetë e tre milionë e shtatëqind e pesëdhjetë e tre mijë e dyqind e dyzet e tre) lekë...” zëvendësohet me “...173 930 574 (njëqind e shtatëdhjetë e tre milionë e nëntëqind e tridhjetë mijë e pesëqind e shtatëdhjetë e katër) lekë...”.
2. Pika 5 ndryshohet, si më poshtë vijon:
 “5. Vlera e përgjithshme e shpronësimit, prej 173 930 574 (njëqind e shtatëdhjetë e tre milionë e nëntëqind e tridhjetë mijë e pesëqind e shtatëdhjetë e katër) lekësh, përballohet, si më poshtë vijon:
a) 173 753 243 (njëqind e shtatëdhjetë e tre milionë e shtatëqind e pesëdhjetë e tre mijë e dyqind e dyzet e tre) lekë nga buxheti i vitit 2014, zëri “Detyrimet e prapambetura” (detyrimet e infrastrukturës);
b) 177 331 (njëqind e shtatëdhjetë e shtatë mijë e treqind e tridhjetë e një) lekë nga buxheti i Autoritetit Rrugor Shqiptar.”.
3. Shpenzimet procedurale, në vlerën 50 000 (pesëdhjetë mijë) lekë, përballohen nga buxheti i Autoritetit Rrugor Shqiptar.
4. Tabelës bashkëlidhur vendimit, i shtohet tabela, që i bashkëlidhet këtij vendimi.
[bookmark: _Hlk110427786]II. Ngarkohen Ministria e Financave dhe Ekonomisë, Ministria e Infrastrukturës dhe Energjisë, Agjencia Shtetërore për Shpronësimin, Autoriteti Rrugor Shqiptar, Agjencia Shtetërore e Kadastrës, Drejtoria e Administrimit dhe Mbrojtjes së Tokës pranë Këshillit të Qarkut Tiranë dhe Drejtoria e Administrimit dhe Mbrojtjes së Tokës pranë Këshillit të Qarkut Durrës për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR 
Edi Rama

LISTA EMËRORE E PRONARËVE QË SHPRONËSOHEN PËR INTERES PUBLIK, PËR REALIZIMIN E PROJEKTIT “PËR NJË SHTESË DHE DISA NDRYSHIME NË VKM-në NR. 490, DATË 22.7.2014, ‘PËR SHPRONËSIMIN PËR INTERES PUBLIK TË PRONARËVE TË PASURIVE TË PALUAJTSHME, PRONË PRIVATE TË CILAT PREKEN NGA NDËRTIMI I SEGMENTIT RRUGOR ‘BY PASS PLEPA–KAVAJË–RROGOZHINË (LOTI 7, RRUGËT DYTËSORE)’”
	Nr.
	Pronari
	Të dhënat kadastrale (sipas kartelës së pasurisë)
	Të dhënat për shpronësim
	Adresa

	
	Emri
	Atësia
	Mbiemri
	Z.K.
	Nr. i pasurisë
	[bookmark: _GoBack]Lloji i pasurisë
	Sip.totale (m2)
	Sip. e shpronësimit (m2)
	Çmimi (lek/m2)
	 Vlera totale (lek) 
	Shënime
	

	96
	MYRIBAN
	ABDYL
	PERPALI
	8552
	12/308
	arë
	420
	420
	329
	138,180.00 
	Konfirmuar nga ASHK-ja              pjesë autostrade
	BASHKIA KAVAJË

	97
	LINDITA
	MYSLIM
	SHTINI
	8552
	18/469
	arë
	140
	119
	329
	39,151.00 
	Konfirmuar nga ASHK-ja  kalon autostrada dhe rruga dytësore
	BASHKIA KAVAJË

	
	ARLIND
	ASTRIT
	SHTINI
	
	
	
	
	
	
	
	
	

	VLERA TOTALE
	560
	539
	 
	177,331.00 
	 
	 



